《次韵赵承之寄保德倅王粹公》
宋代·苏过

王谢风浪不愧前，碧梧翠竹总森然。好归禁琐持簪橐，却卧关河阅岁年。

目送秋鸿凌绝漠，坐传烽火到甘泉。笑君坐啸空斋冷，庭下蒲鞭无可鞭。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。